
10                                                   DR.31.3.2015                         

 

 

■1050 

Ini merupakan satu pendirian yang baik dan saya merasakan ini harus didukung 
oleh kita semua walaupun kita tahu bulan Jun nanti sama ada Yang Berhormat Tumpat 
akan terus berada di dalam pimpinan atau tidak.  

Saya ingin juga mengambil peluang Tuan Yang di-Pertua, dengan izin untuk 
menyebut nama mereka yang telah terkorban di Syria dan Iraq. Seramai enam orang telah 
terkorban di Syria, seorang telah terkorban di Iraq dan tiga orang lagi terkorban di tempat 
yang kita tidak pasti. Saya ingin sebutkan orang-orang itu: 

(i)  Zainan Harith atau dikenali sebagai Mat Soh atau juga nama 
samarannya Abu Turab, 52 tahun maut dibedil kereta kebal 
kerajaan Syria pada 20 Ogos 2014; 

(ii) Mohammad Fadhlan Shahidi Mohammad Khir, 21 tahun telah 
maut manakala lima orang lagi termasuk Mohd. Lotfi Ariffin 
mengalami cedera parah apabila diserang tentera kerajaan di 
Hamas, Iraq pada 9 September; 

(iii) Mohd. Lotfi Ariffin, 46 tahun yang mendapat cedera parah telah 
meninggal dunia di Hospital Hatay, Turki setelah koma selama 
lima hari pada 14 September. Subjek telah dibawa ke Turki 
setelah mendapat cedera parah dalam serangan tersebut; 

(iv) Muhammad Afiq Heusen Rahizat atau nama samarannya Abu 
Dubais, 26 tahun. Ahli militan IS di Syria telah terbunuh semasa 
pertempuran dengan tentera Bashar pada 30 September 2014;  

(v) Ahmad Effendi Abdul Manaf, 27 tahun yang menjadi pengebom 
berani mati kumpulan IS di Syria sewaktu melakukan serangan 
berani mati ke atas pangkalan tentera Kerajaan Syria di Homs 
pada 8 November 2014; 

(vi) Abdul Samad Shukry Mohamad berumur 46 tahun yang 
mengalami cedera parah apabila diserang tentera kerajaan di 
Hamas, Syria pada 9 September 2014 telah meninggal dunia di 
Hospital Hatay, Turki pada 26 Februari 2015; dan,  

(vii) Yang terkorban di Iraq adalah Ahmad Tarmimi Maliki, 26 tahun 
yang menjadi pengebom berani mati kumpulan IS sewaktu 
melakukan serangan berani mati ke atas Ibu Pejabat Skuad 
Pasukan Taktik dan Senjata Khas (SWAT) di Al-Anbar, Iraq pada 
26 Mei 2014. 

Saya ingin sebutkan di Dewan yang mulia ini, tiga orang individu, warganegara 
Malaysia yang didakwa turut terkorban melalui maklumat-maklumat perisikan kita tetapi 
namanya tidak jelas kerana mereka menggunakan nama samaran. Satu adalah, Abu Jarir, 
Abu Ubaidah dan Muhammad Tariq. Ketiga-tiga ini menggunakan nama samaran dan kita 
sedang menyiasat nama sebenar mereka.  

Timbalan Yang di-Pertua [Datuk Haji Ismail bin Haji Mohamed Said]: Ya, 
dengan segala hormatnya dipersilakan Yang Berhormat Pokok Sena. [Disampuk]  

Dato' Haji Mahfuz bin Haji Omar [Pokok Sena]: Terima kasih Tuan Yang di-
Pertua. Terima kasih sahabat saya Yang Berhormat Menteri. Saya hendak dapat 
penjelasan daripada apa yang disebut oleh Yang Berhormat tadi kerana tiga belas orang 
warga asing, hanya disebut diusir keluar dari Malaysia. Cuma saya hendak tahu - tadi pun 
diminta oleh Yang Berhormat Putatan dari negara mana mereka itu.  

Cuma saya naik hairan, kenapa mereka diusir? Tidak diambil apa-apa tindakan 
melalui proses perundangan dalam negara kita kalau kedatangan mereka itu mempunyai 
unsur-unsur seperti mana yang disebut oleh Yang Berhormat. Sedangkan kita tahu bahawa 
sebelum ini pun disebut oleh pihak kerajaan bahawa gerakan IS ini lebih dipengaruhi oleh 
unsur-unsur asing ke dalam negara kita. Jadi tiba-tiba, ada mereka yang telah pun ditahan, 
ditangkap oleh pihak polis dan dikenal pasti sebagai mereka yang terlibat dalam IS ini. Tiba-
tiba disebut tadi oleh Yang Berhormat, diusir. Seolah-olah diusir itu tanpa apa-apa tindakan. 



#1050. Ini merupakan satu pendirian yang baik dan saya merasakan ini harus didukung oleh kita semua walaupun kita tahu bulan Jun nanti sama ada Yang Berhormat Tumpat akan terus berada di dalam pimpinan atau tidak. Saya ingin juga mengambil peluang Tuan Yang di-Pertua, dengan izin untuk menyebut nama mereka yang telah terkorban di Syria dan Iraq. Seramai enam orang telah terkorban di Syria, seorang telah terkorban di Iraq dan tiga orang lagi terkorban di tempat yang kita tidak pasti. Saya ingin sebutkan orang-orang itu: (i) Zainan Harith atau dikenali sebagai Mat Soh atau juga nama samarannya Abu Turab, 52 tahun maut dibedil kereta kebal kerajaan Syria pada 20 Ogos 2014; (ii) Mohammad Fadhlan Shahidi Mohammad Khir, 21 tahun telah maut manakala lima orang lagi termasuk Mohd. Lotfi Ariffin mengalami cedera parah apabila diserang tentera kerajaan di Hamas, Iraq pada 9 September; (iii) Mohd. Lotfi Ariffin, 46 tahun yang mendapat cedera parah telah meninggal dunia di Hospital Hatay, Turki setelah koma selama lima hari pada 14 September. Subjek telah dibawa ke Turki setelah mendapat cedera parah dalam serangan tersebut; (iv) Muhammad Afiq Heusen Rahizat atau nama samarannya Abu Dubais, 26 tahun. Ahli militan IS di Syria telah terbunuh semasa pertempuran dengan tentera Bashar pada 30 September 2014; (v) Ahmad Effendi Abdul Manaf, 27 tahun yang menjadi pengebom berani mati kumpulan IS di Syria sewaktu melakukan serangan berani mati ke atas pangkalan tentera Kerajaan Syria di Homs pada 8 November 2014; (vi) Abdul Samad Shukry Mohamad berumur 46 tahun yang mengalami cedera parah apabila diserang tentera kerajaan di Hamas, Syria pada 9 September 2014 telah meninggal dunia di Hospital Hatay, Turki pada 26 Februari 2015; dan, (vii) Yang terkorban di Iraq adalah Ahmad Tarmimi Maliki, 26 tahun yang menjadi pengebom berani mati kumpulan IS sewaktu melakukan serangan berani mati ke atas Ibu Pejabat Skuad Pasukan Taktik dan Senjata Khas (SWAT) di Al-Anbar, Iraq pada 26 Mei 2014. Saya ingin sebutkan di Dewan yang mulia ini, tiga orang individu, warganegara Malaysia yang didakwa turut terkorban melalui maklumat-maklumat perisikan kita tetapi namanya tidak jelas kerana mereka menggunakan nama samaran. Satu adalah, Abu Jarir, Abu Ubaidah dan Muhammad Tariq. Ketiga-tiga ini menggunakan nama samaran dan kita sedang menyiasat nama sebenar mereka. Timbalan Yang di-Pertua [Datuk Haji Ismail bin Haji Mohamed Said]: Ya, dengan segala hormatnya dipersilakan Yang Berhormat Pokok Sena. [Disampuk]. Dato' Haji Mahfuz bin Haji Omar [Pokok Sena]: Terima kasih Tuan Yang di- Pertua. Terima kasih sahabat saya Yang Berhormat Menteri. Saya hendak dapat penjelasan daripada apa yang disebut oleh Yang Berhormat tadi kerana tiga belas orang warga asing, hanya disebut diusir keluar dari Malaysia. Cuma saya hendak tahu- tadi pun diminta oleh Yang Berhormat Putatan dari negara mana mereka itu. Cuma saya naik hairan, kenapa mereka diusir? Tidak diambil apa-apa tindakan melalui proses perundangan dalam negara kita kalau kedatangan mereka itu mempunyai unsur-unsur seperti mana yang disebut oleh Yang Berhormat. Sedangkan kita tahu bahawa sebelum ini pun disebut oleh pihak kerajaan bahawa gerakan IS ini lebih dipengaruhi oleh unsur-unsur asing ke dalam negara kita. Jadi tiba-tiba, ada mereka yang telah pun ditahan, ditangkap oleh pihak polis dan dikenal pasti sebagai mereka yang terlibat dalam IS ini. Tiba- tiba disebut tadi oleh Yang Berhormat, diusir. Seolah-olah diusir itu tanpa apa-apa tindakan.